open-index/open-wikipedia-markdown huggingface dataset:
Դ-10 100-միլիմետրանոց տանկային թնդանոթ

**Դ-10,** խորհրդային ակոսավոր տանկային թնդանոթ, որն ստեղծվել է երկրորդ համաշխարային պատերազմի տարիներին։ Ստեղծվել է 1944 թվականին և պատերազմի ընթացքում տեղադրվել է ՍՈՒ-100 սերիական հրետանային ինքնագնաց կայանքի և մի շարք փորձնական տանկերի ու հրետանային ինքնագնաց կայանքների վրա։ Պատերազմից հետո տեղադրվել է Տ-54/55 տանկի ու նրա մի շարք տարբերակների, ինչպես նաև այլ մեքենաների վրա առնվազն մինչև 1978 թվականը, ինչի շնորհիվ այն եղել է ամենազանգվածային տանկային թնդանոթներից մեկը պատմության մեջ։

## Ձևափոխված տարբերակներ
* **ԶԻՖ-25** – հրետանախուցային թնդանոթ **52-ՊԿ-412**
* **Դ-10Ս** – հակատանկային թնդանոթ **52-ՊՍ-412**, որը նախատեսված է ՍՈՒ-100 և ՍՈՒ-101 հրետանային ինքնագնաց կայանքների վրա տեղադրվելու համար
****Դ-10ՍՈՒ** – հակատանկային թնդանոթ **52-ՊՍ-412ՈՒ**, բազային տարբերակից տարբերվում է հավասրակշռման մեխանիզմի առկայությամբ
* **Դ-10Տ** – տանկային թնդանոթ **52-ՊՏ-412**, որը նախատեսված է Տ-54 տանկի վրա տեղադրելու համար
****Դ-10Տ2** – տանկային թնդանոթа **52-ՊՏ-412-2**, ունի հավասարակշռման մեխանիզմ, նախատեսվա է Տ-54 տանկի վրա տեղադրելու համար
*****Դ-10ՏԳ** – տանկային թնդանոթ **52-ՊՏ-412Ս**, ունի արտարկիչ, միամակարդակ սպառազինության կայունացուցիչ, նախատեսված է Տ-54Ա տանկի վրա տեղադրելու համար
******Դ-10Տ2Ս** – տանկային թնդանոթ **52-ՊՏ-412Դ**, ունի արտարկիչ, երկմակարդակ սպառազինության կայունացուցիչ, նախատեսված է Տ-54Բ և Տ-55 տանկերի վրա տեղադրելու համար
*******Դ-33** – տանկային թնդանոթ **2Ա48** և **2Ա48-1**, թեթեվացվել է 600 կգ-ով նախատեսված է Օբյեկտ 685 և Օբյեկտ 934 տանկերի վրա տեղադրելու համար
** **Դ-50/Դ-10** – հակատանկային թնդանոթ, նախատեսված է ՍՈՒ-100Պ հակատանկային հրետանային ինքնագնաց կայանքի վրա տեղադրելու համար
** **Մ-63** – արդիականացված տարբերակ, նախատեսված է ՍՈՒ-100Մ հակատանկային հրետանային ինքնագնաց կայանքի վրա տեղադրելու համար
** **Type 59** – Դ-10Տ թնդանոթի չինական պատճենը Տիպ 59 տանկի վրա տեղադրելու համար

## Կառուցվածք
### Տեխնիկատակտիկական բնութագրեր

### Ռազմամթերք

## Դ-10 կրող մեքենաներ
* ՍՈՒ-100
* ՍՈՒ-101
* ՍՈՒ-100Պ
* ՍՈՒ-100Մ
* Տ-34-100
* Օբյեկտ 685
* Օբյեկտ 934
* Տ-54
* Տ-55
*Type 59
* 1248 նախագծի պահակային նավեր

## Ծանոթագրություն

## Գրականություն
* 
* 

Կատեգորիա:1944 հիմնադրումներ
Կատեգորիա:Երկրորդ համաշխարհային պատերազմի թնդանոթներ
90 մմ/50 մոդել 1938/1939

**90&nbsp;mm/50 Mod. 1938/1939**, 90 մմ տրամաչափով նավային զենիթային հրետանային թնդանոթ, որը մշակվել ու արտադրվել է Իտալիայում։ Ներառված է եղել Իտալիայի թագավորական ռազմածովային ուժերի սպառազինության մեջ։ Նախագծվել է *Ansaldo* ընկերության կողմից, ինչպես նաև արտոնագրով արտադրվել է OTO ընկերության կողմից։ Մոդելների տարբերությունները եղել են աննշան։ Եղել է իտալական նավատորմի ամենակատարյալ զենիթային թնդանոթը Երկրորդ համաշխարհային պատերազմի ժամանակ։ Օգտագործվել է «Անդրեա Դորիա» և «Լիտորիո» տիպի գծանավերի վրա։ Ընդհանուր առմամբ եղել է ոչ բավականաչափ արդյունավետ որպես գծանավերի հակաօդային պաշտպանության միջոց։ Այդ թնդանոթի հիման վրա մշակվել է 90-մմ/53 զենիթային թնդանոթը ցամաքային զորքերի և հակաօդային պաշտպանության զորամասերի համար, որը սպառազինության կազմում ներառված է եղել մինչև 1950-ական թվականների սկիզբը։

## Կառուցվածք
90-միլիմետրանոց զենիթային թնդանոթը մշակվել է *Ansaldo* ընկերության կողմից 1930-ական թվականների վերջին, որպեսզի այն փոխարինի նավատորմի 100&nbsp;mm/47 OTO Mod. 1928 միջին տրամաչափի ստանդարտ զենիթային թնդանոթին, որն արդեն չէր համապատասխանում ժամանակի պահանջներին, հատկապես արագաձգության և նշանառությամբ արագության տեսանկյունից։ Թնդանոթի առաջին նմուշները պատրաստ են եղել 1938 թվականին և նույն թվականին տեղադրվել են «Սան Ջորջիո» զրահակիր հածանավը։ Փորձարկումն անցել է լիովին բավարար, և որոշվել է այդ թնդանոթները տեղադրել «Անդրեա Դորիա» արդիականացված գծանավերի ու «Լիտորիո» նոր գծանավերի վրա։ Դրանից բացի մտադրություն է եղել այդ թնդանոթներով զինել պլանավորված «Կոնստանցո Չիանո» տիպի թեթև գծանավերը։

## Ծանոթագրություններ

## Գրականություն
* 
* 

## Արտաքին հղումներ
90 mm/50 Model 1939

Կատեգորիա:90 մմ հրետանի
Պուդել (մուլտֆիլմ)

**Պուդել** (), խորհրդային տիկնիկային մուլտֆիլմ, որը նկարահանվել է 1985 թվականին, ռեժիսոր Նինա Շորինայի կողմից, «Սոյուզմուլտֆիլմ» ստուդիայում, ըստ Ս. Մարշակի բանաստեղծության։

## Սյուժե
Մուլտֆիլմը նկարահանվել է ըստ Սամուիլ Մարշակի համանուն բանաստեղծության, որի տեքստը կարդում են կադրից դուրս ձայներ։ 
Այն պատմում է մի ծեր կնոջ մասին, որը սիրում էր սուրճ խմել և մորթի գործել։ Նա ուներ ցեղական շուն` պուդել, որը սիրում էր չարաճճիություններ անել։ Պուդելը շատ անհարմարություններ էր պատճառում, բայց առանց շան շատ ձանձրալի էր։

## Նկարահանող խումբ
* Ռեժիսոր` Նինա Շորինա
* Սցենարի հեղինակ` Մարկ Կուշնիրով
* Բեմադրող նկարիչ` Յու. Եվխարով
* Օպերատոր` Յուրի Կամենեցկի
* Նկարիչ-մուլտիպլիկտորներ` Վյաչեսլավ Շիլոբրեև, Սերգեյ Օլիֆիրենկո, Միխայիլ Պիսման
* Կոմպոզիտոր` Վասիլի Նիմերովիչ-Դանչենկո
* Հնչյունային օպերատոր` Բորիս Ֆիլչիկով
* Տիկնիկները և դեկորացիաները պատրաստել են` Վլադիմիր Ալիսով, Նատալյա Բարկովսկայա, Վալենտին Լադիգին, Վիկտոր Գրիշին, Վալերի Պետրով, Սվետլանա Զնամենսկայա, Վլադիմիր Մասլով, Միխայիլ Կոլտունով, Մարինա Չեսնոկովա, Նինա Մոլևա, Աննա Վետյուկովա, Նիկոլայ Զակլյակով
* Մոնտաժող` Գ. Ֆիլատովա
* Խմբագիր` Անդրեյ Վյատկին
* Ֆիլմում օգտագործվել է Դմիտրի Շոստակովիչի «Շարմանկա» դաշնամուրային պիեսը 
* Տնօրեն` Գրիգորի Խմարա
* Տեքստը կարդում են` Վասիլի Նեմիրովիչ-Դանչենկո, Սաշա Դրոժին, Ալեքսեյ Պտիցին 
* Նկարահանող խումբը ներկայացված է ըստ մուլտֆիլմի լուսագրերի։

## Քննադատների արձագանք

## Ծանոթագրություններ

## Արտաքին հղումներ
* 
* 

Կատեգորիա:1985 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր շների մասին
Վիրքի հպատակեցումը Տիգրան Մեծի կողմից

**Տաշիրի ճակատամարտ**, գրականության մեջ ընդունված է որպես **Վիրքի թագավորության հպատակեցումը Տիգրան Մեծի կողմից**, Մեծ Հայքի արքայից արքա Տիգրան Մեծի արշավանքը դեպի Վիրք, որը պայմանավորված էր վրաց ազնվականական ավագանու խնդրանք-դիմումով։ Ցանկանալով գահընկեց անել Վիրքի թագավորությունը պարթևական ավանդույթներով իշխող և գործնականում բացառապես Պարթևստանի շահերը պաշտպանող կրակապաշտ Փառանջոմ I-ին՝ վրաց ազնվականությունը դիմում է Տիգրան Բ-ին՝ խնդրելով հայկական ուժերով ազատագրել Վիրքը ոչ լեգիտիմ, բռնակալական իշխանություններից։

## Տես նաև

* Վիրքի Արտաշեսյան արքայատոհմ
*Տիգրան Մեծ

## Ծանոթագրություններ

Կատեգորիա:Տիգրան Մեծի արշավանքներ
Կատեգորիա:Հայ-վրացական հարաբերությունների պատմություն
Բանանի գարեջուր

thumb|217px|Բելգիայում արտադրված բանանի գարեջուր
**Բանանի գարեջուր**, ալկոհոլային խմիչք, պատրաստված բանանի խմորումից։ Որպես խմորիչ ավելացնում են սորգո, կորեկ կամ պարզապես եգիպտացորենի ալյուր.

## Ստուգաբանություն
Քենիայում բանանի գարեջուրը հայտնի է որպես *ուրվագա*, իսկ Կոնգոյի Դեմոկրատական Հանրապետությունում՝ որպես *կասիկսի*, Ուգանդայում՝ որպես *մուբիսի*, Ռուանդայում և Բուրունդիում՝ *ուրվագվա* անվանմամբ։

## Կիռարություն
Բանանի գարեջուրը երբեմն օգտագործում են ծեսերի և արարողությունների ժամանակ։ Նմանապիտ արտադրանք, որը կոչվում է *մվենգե* պատրաստվում է Ուրգանդայում՝ բանանից և սորգոյից։ Կարող եք հանդիպել նաև *կասիկսի*, *նոկրաս*, *rwabitoke*, *ուռվեդենսյա*, *ուռվառումի* և *միլինդա կակի* անվանումներով։

## Արտադրություն
thumb|250px|Բանանի գարեջուր
Բանանի գարեջուրը պատրաստվում է հասած (բայց ոչ գերհագեցած) արևելա-աֆրիկական Խայլենդ տեսակի բանանից։ Բանանի հասունացումը արագացնելու համար գետնին փորված փոսի մեջ փռում են բանանի չորացած տերևներ, որոնք հետագայում վառվում են։ Դրանց վրայից դրվում են թարմ բանանի տերևներ, այնուհետև՝ խակ բանաններ։ Այնուհետև դրանք ծածկում են բանանի ավելի թարմ տերևներով և կեղծ ցողուններով։ Բանաները բավականաչափ հասունանում են 4-ից 6 օրվա ընթացքում։ Այս մեթոդը կիրառում են միայն չոր եղանակին։ Անձրևային սեզոնի ընթացքում բանանները հասունացնում են դրանք տեղափոխելով կրակի մոտ։

Բանանի գարեջուր պատրաստելու համար օգտագործում են բանանի երկու տիպ՝ *իգրիկաշի* տեսակը, որն ունի բավականի սուր համ, և *իգիսախիռա*՝ ավելի թեթև համով։
Բանանի գարեջրի խառնուրդի մեկ երրորդ մասը կազմում է *իգրիկաշիի* տեսակը և երկու երրորդը՝ *իգիսախիռաի* տեսակը։ Հասուացումից հետո բանանը մաքրում են։ Եթե բանանները ձեռքով չեն մաքրվում, ապա դա նշանակում է, որ դրանք դեռ բավականաչափ չեն հասել։ Հյութը զտվում է, որպեսզի ստացվի բանանի մաքուր հյութ, որը հետո խառնում են ջրով։ Սորգոն մանրեցնում են, թեթևակի տապակում են, այնուհետև ավելացնում հյութին։ Այս խառնուրդը 24 ժամ թողնում են խմորման, այնուհետև զտում։

Զտելուց հետո գարեջուրը փաթեթավորվում է ապակյա կամ պլաստիկե շշերի մեջ։ Արդյունաբերական արտադրության մեջ գարեջուրը մինչև փաթեթավորումը կարող են ենթարկել պաստերիզացման, որպիսի կանգնեցվի խմորման պրոցեսը և երկարացվի պիտանելիության ժամկետը։

## Ապրանքանիշ
Ապրանքանիշերի օրինակներ.
* Mongozo Banana Beer
* Raha
* Agashya

## Ծանոթագրություններ

Կատեգորիա:Գարեջուր
Կատեգորիա:Ալկոհոլային խմիչքներ
Կատեգորիա:Ըմպելիքներ
Vae victis

աջից|մինի|350x350փքս| Գալլերի առաջնորդ Բրենոսի արձանը, որին են վերագրում «Vae victis» արտահայտությունը

**Vae victis** (հայերեն՝ **Վայ պարտվածներին** կամ **վայ հաղթվածներին**) - լատինական հայտնի արտահայտություն։ Այն նշանակում է, որ պայմանները միշտ թելադրում է հաղթողը և պարտվողը պետք է սպասի ամենավատին։

Այն ծագել է մ.թ.ա. 390 թ., երբ հռոմեացիները ջախջախիչ պարտություն կրեցին գալլական (ֆրանսիացիների նախնիները) ցեղերից, որոնց առաջնորդն էր Բրենոսը։ Նրանք (Գալերը) Ալպերով ներթափանցել էին Ապենինյան թերակղզի։ Այնուհետև նրանք մտան Հռոմ և տակնուվրա արեցին այնտեղ՝ թալանելով և այրելով քաղաքի մեծ մասը։ Ապա նրանք պաշարեցին Կապիտոլիումը (Հռոմին շրջապատող 7 բլուրներից մեկը), որտեղի ամրոցում դիմադրում էին հռոմեական ընտիր բանակը և մագիստրոսները (լատ.՝ magistratus - մեծատոհմիկ, ազնվական)։ Եվ այս պաշարումը ձգձգվեց։ Սա հանգեցրեց ամրոցում պաշարվածների սովին։ Եվ այս իրավիճակից դուրս գալու համար կոնսուլները որոշեցին կաշառել Բրենոսին՝ նրան տալով 327 կգ ոսկի։

Ինչպես վկայում է Տիտոս Լիվիոսը (հռոմեացի ամենահայտնի պատմիչներից մեկը, գրել է Հռոմի պատմությունը՝ քաղաքի ստեղծմանից), ոսկին կշռում էին հակառակորդի կեղծ կշռաքարերով։ Երբ կոնսուլները փորձեցին առարկել՝ Բրենոսն ի պատասխան նրանց ասաց. «Վայ պարտվածներին» և ծանր սուրը դրեց կշեռքի վրա։

Այդ պահին քաղաքի դարպասների մոտ է հայտնվում հռոմեացի զորավար Կամիլլոսի բանակը։ Կամիլլոսը, որպես իսկական բռնապետ, չեղյալ հայտարարեց կոնսուլների որոշումը։ Նա իր սուրը հանեց և դրեց կշեռքի մյուս նժարին և պատասխանելով Բրենոսին՝ ասաց. «Ոչ թե ոսկով, այլ երկաթով, հայրենիքը կազատագրվի՛»

Հռոմեացիները նետվեցին պայքարի, բարբարոսների բանակը ջախջախվեց։ Ազատագրվեց Հռոմը։ 
մինի|Տոլենտինյան պայմանագրի ստորագրումը (1797)
«Vae victis» արտահայտությունը հնչեցրել է նաև Նապոլեոն Բոնապարտը՝ Տոլենտինյան պայմանագրի ժամանակ։ Նա այն ասել է ի պատասխան աբբահայր Լորենցո Կալեպպիի մեղադրանքին, որը անարդարացի էր համարում այդ պայմանագիրը։

## Ծանոթագրությունների ցանկ

## Գրականություն
* 

Կատեգորիա:Լատիներեն բառեր և արտահայտություններ
Արբալետ ԴՄ

մինի|աջից

մինի|աջից
**Արբալետ ԴՄ**, ռուսական ավտոմատացված հեռակառավարվող գնդացիրի մարտական մոդուլ։ Մոդուլը նախատեսված է այնպիսի զրահամեքենաների վրա տեղադրման համար, ինչպիսիք են Թայֆունը, ՄՏ-ԼԲ, Գայլը և Վագրը։ Մոդուլն առաջին անգամ ցուցադրվել է Նիժնի Թագիլում RAE 2015 ցուցահանդեսի ժամանակ։ Նախագծված է «Զենքերի արհեստանոցներ» մասնավոր ընկերության կողմից ՝ Կովրովի էլեկտրամեխանիկական գործարանի և «ԳՏԿ «Էլինս»» ԲԸ-ի հետ համատեղ։

Մոդուլը ունի ՊԿ-ՍՈՒ ИПЦЮ.201219.026 նշանոց դիտորդական հեռուստատեսային ֆոտոխցիկով։ Տիպային թիրախի հայտնաբերման և ճանաչման հեռավորությունը նեղ տեսողական դաշտում առնվազն 2500 մետր է։ Մոդուլի մեջ տեղակայված է նշանառության ջերմացուցիչ սարք առնվազն 1500 մ հայտնաբերման տիրույթով և թիրախային ճանաչմամբ։ Լազերային հեռաչափի հեռավորությունների չափման միջակայքը 100-ից 3000 մետրի սահմաններում է։

Մոդուլի սպառազինությունը կազմում է 12,7 մմ 6П49 գնդացիրը։ Հրանոթի պտտման անկյունը հորիզոնական հարթությունում 360 աստիճան է, պտտման անկյունը ուղղահայաց հարթությունում 70-ից մինչև -20 աստիճան է։ Մարտական լրակազմ մինչև 450 կրակոց։ «Արբալետ ԴՄ» կոմպլեքսի զանգվածը կազմում է 250 կգ-ից ոչ ավել։

## Ծանոթագրություններ

Կատեգորիա:Զենք այբբենական կարգով
Քեյ. Սի. Հետախույզ

**«Քեյ. Սի. Հետախույզ»**, ամերիկական սիթքոմ։ Ստեղծվել է Կորինա Մարշալի կողմից Disney Channel-ի համար, որի գործադիր պրոդյուսերը հանդիսանում է Ռոբ Լոտերսեինը։ Գլխավոր դերում Զենդեյան է, որը խաղում է Քեյ Սի Կուպերի՝ ավագ դպրոցում սովորող դեռահաս լրտեսի դերը։

## Սյուժե
Սերիալի սյուժեն ծավալվում է 16 տարեկան Քեյ Սի Կուպերի շուրջ, որը պատահաբար իմանում է, որ իր ծնողները լրտեսներ են, որոնք ուզում են, որ իրենց աղջիկը ընտրի իրենց ուղին։ Ամեն էպիզոդում ներկայացվում են երկու սյուժետային գծեր։ Մեկը պատմում է Կուպեր ընտանիքի և նրա ընկերների առօրյա կյանքի մասին, իսկ մյուսը՝ հետախուզական առաջադրանքների, որոնցում մասնակցություն են ունենում սերիալի որոշ հերոսներ։

## Կերպարներ
* Քեյսի Կուպեր (Զենդեյա), 16 տարեկան դեռահաս աղջիկ, որը փորձում է դառնալ էլիտար լրտես։ Վաշինգտոնյան ակադեմիայում լավագույն աշակերտուհին է։ Ունի կարատեի սև գոտի։ Սիրում է բասկետբոլ խաղալ։ Խելացի, աշխատասեր, պարտաճանաչ և իր վրա վստահ աղջիկ է։ Հաճախել է երաժշտական դպրոց և նվագում էր դաշնամուր։ Ատում է զգեստները և կիսաշրջազգեստները, նախընտրում է սպորտային և վանդակավոր ոճ։ Երբ նյարդայնանում է քնի մեջ խոսում է։ Սիրահարված է Բրետին։
* Մարիսա Կլարկ (Վերոնիկա Դան), Քեյ Սիի լավագույն ընկերուհին։ Հետաքրքիր աղջիկ, որը տարված է տղաներով և հավերժ հայտնիությունով։ Վատ է սովորում, անընդհատ գնում է երեկույթների և ժամադրությունների։ Չնայած նրա շատ խոսելուն՝ Քեյսիի գաղտնիքը ծածուկ է պահում։
* Էրնի Կուպեր (Կամիլ Մակֆեդեն), գլխավոր հերոսուհու կրտսեր եղբայրը։ Խելացի տղա, համակարգչային հանճար, որը սերիալի 2-րդ էպիզոդում իմանում է ընտանիքի լրտեսային արմատների մասին։ Քեյսիի և Ջուդիի շնորհիվ կազմակերպությունում աշխատանք է ստանում։ Թափթփված է, թույլ։ Համարյա բոլոր էպիզոդներում նրա մասին մոռանում են։ Սիրահարված է Մարիսային։
* Ջուդի Կուպեր (Տրինիտի Ստոքս), ռոբոտ աղջիկ, որին կազմակերպությունը տվել է Կուպերներին յուրահատուկ բարդ առաջադրանքների համար։
* Կիռա Կուպեր (Տեմի Տաունսենդ), երիտասարդ լրտեսների հոգատար մայր, Կրեյգ Կուպերի կինը։
* Կրեյգ Կուպեր (Կադիմ Հարդիսոն), հիանալի լրտես, սիրալիր և աղջկա ազատությունները սահմանափակող հայր, Կիռա Կուպերի ամուսինը։

## Սերիալի վրա տարված աշխատանքներ
2013 թվականին ցուցադրվեց սկզբնական գովազդը «Սուպեր-թույն Քեթի» անվանումով, որտեղ գլխավոր դերում Զենդեյան էր։ Արտադրությունը սկսվել է 2014 թվականին, նույն թվականի աշնանը սկսվել են նկարահանումները, իսկ 2015 թվականի հունվարի 1-ին ալիքը սերիալը գովազդել է «*Քեյ. Սի. Հետախույզ*» անվանմամբ, որի առաջին եթերաշրջանը բաղկացած էր 27 էպիզոդներից։ 2015 թվականի մայիսի 15-ին սերիալը Disney Channel-ը երկարաձգել է երկրորդ եթերաշրջանով։ 2016 թվականի օգոստոսի 1-ին People ամսագիրը հայտարարեց, որ սերիալը երկարաձգվել է երրորդ եթերաշրջանով։

## Էպիզոդներ

## Էպիզոդների ցանկ

### 1 եթերաշրջան (2015-16)

## Ծանոթագրություններ

## Արտաքին հղումներ
https://disneynow.com/shows/k-c-undercover

Կատեգորիա:Հեռուստասերիալներ այբբենական կարգով
Կատեգորիա:2010-ականների ամերիկյան հեռուստասերիալներ
Կատեգորիա:Անգլերեն հեռուստասերիալներ
Կարլ Էբերտ

**Կարլ Էբերտ** (, ), գերմանա-բոհեմական բանաստեղծ, դրամատուրգ-լիբրետիստ, բանաստեղծական և դրամատիկական ստեղծագործությունների հեղինակ։

## Կենսագրություն
Ծնվել է պետական պաշտոնյայի` գաղտնի խորհրդականի ընտանիքում։ Գործնական վարչական գործունեությունը երկար ժամանակ շեղել են նրան գրականությունից։

Կ. Էբերտը չեխ և գերմանացի գրողների միջև համագործակցության կողմնակից էր և 1848 թվականին 60 գրողների հետ ստորագրել է Ավստրիական կայսրության կազմում չեխերի և գերմանացիների հավասար իրավունքների մասին խնդրագիրը։

1872 թվականին նրան պարգևատրել են Երկաթե թագի շքանշանով և բարձրացրել պալատականի աստիճանի։

## Ստեղծագործություններ
1824 թվականին նա հրատարակել է իր առաջին ժողովածուն, որին հաջորդել է «Վլաստա» ծավալուն հերոսական բանաստեղծությունը, որով նա համբավ է ձեռք բերել։
1834 թվականին գրել է «Բրետիսլավը և Յուտան» դրաման։ Շփվելով այսպես կոչված շվաբյան դպրոցի բանաստեղծների հետ, ուժեղ ազդեցություն է կրել Լ. Ուլանդից։ 
Քնարականությունը Էբերտի տաղանդի ամենաուժեղ կողմն է։ Ուշադրության արժանի են Էբերտի բալլադներից մի քանիսը ևս։
1877 թվականին Պրահայում 7 հատորով հրատարակվել է բանաստեղծի գրական ժառանգությունը։ 
Կոմպոզիտոր Ֆ. Մենդելսոնի կողմից երաժշտություն է գրվել նրա մի քանի ստեղծագործությունների համար։
Նա երկու օպերաների` Ջոզեֆ Դեսաուերի «Լիդվինայի» և Լեոպոլդ Մեչուրի «Դեր Չիլդի» լիբրետոների հեղինակ է։

## Ընտրված աշխատանքներ
* «Das Kloster»` հովվերգություն (1833, հինգ բանաստեղծություն),
* «Fromme Gedanken eines weltlichen Mannes» (1858),
* «Brunoy»` դրաման Լուի 16-րդ-ի դարաշրջանից 
* «Die Magyarenfrau»` դյուցազներգություն(1864),
* «Wald und Liebe»` հովվերգություն (1874),
* «Gesammelte poetische Werke» (1877, 7 հատոր),
* «Die Auswanderer» և «Am Bergsee» (1879)։

## Ծանոթագրություններ

## Արտաքին հղումներ
* 

Կատեգորիա:19-րդ դարի բանաստեղծներ
Կատեգորիա:Բանաստեղծներ այբբենական կարգով
Կատեգորիա:Չեխ բանաստեղծներ
Կատեգորիա:Գերմանալեզու գրողներ
Կատեգորիա:Չեխ դրամատուրգներ
Ֆրեդերիկ Շտորկ

**Ֆրեդերիկ Շտորկ** (, ), գերմանական ծագմամբ ռումինացի քանդակագործ։

## Կենսագրություն
Ֆրեդերիկ Շտորկը ծնվել է Բուխարեստում 1872 թվականին, քանդակագործ Կառլ Շտորկի ընտանիքում։ Սովորել է Բուխարեստի գեղարվեստի դպրոցում (*Scoala de Arte Frumoase*)՝ Յոն Գեորգեսկուի ղեկավարությամբ։ 1893 թվականին Շտորկն ընդունվել է Մյունխենի գեղարվեստի ակադեմիա։ Ավելի ուշ Գեղարվեստի դպրոցում (*Scoala de Arte Frumoase*) եղել է քանդակագործության պրոֆեսոր։

Շտորկը կերտել է իր ժամանակակիցների դիմաքանդակները, ինչպես նաև Ռումինիայի և Գերմանիայի պատմամշակութային գործիչների դիմաքանդակները։ Բացի այդ, հայտնի է Ռումինիայի մայրաքաղաքի (Adevarul) և Գալացի (Industria և Agricultura, Միհայ Էմինեսկուի արձան, 1907) հրապարակներում տեղադրված իր մոնումենտալ ալերգիկական արձաններով։

## Հիշատակ
1951 թվականին Բուխարեստում գտնվող այն տունը, որտեղ Շտորկն ապրում էր կնոջ՝ նկարչուհի և քանդակագործ Սեսիլյա Կուցեսկու-Շտորկի հետ, վերածվել է նրանց ստեղծագործության թանգարանի։ Այստեղ ցուցադրվում են նաև նրա հոր և ավագ եղբոր՝ Կարոլ Շտորկի գործերը։

## Ստեղծագործություններ
* Ավետարանականները, 1903-1905, չորս ավետարանականների քանդակները, որ տեղադրվել են Բելու գերեզմանատան մատուռի անկյուններում
* Հսկան, 1906
* Արդյունաբերություն
* Գյուղատնտեսություն
* Արդարություն
* Կնոջ դիմանկարը
* Յոն Հելիադե-Ռըդուլեսկուի, Ալեքսանդր Մաչեդոնսկու, Անաստաս Սիմի, Յոհան Ֆրիդրիխ Շիլլերի, Գյոթեի, Ալֆոնսո Կաստալդիի, Ֆլորիկա Կոնդրուսի, Ջորջ Իոնեսկու-Ջիոնայի, Սպիրու Կոստաքեի Հարեթի և այլոց դիմաքանդակներ

## Ընտանիք
Քանդակագործ Կառլ Շտորկի որդին է։ Եղբայրը՝ Կառոլ Շտորկը, նույնպես եղել է քանդակագործ։ Նկարչուհի, քանդակագործ Սեսիլյա Կուցեսկու-Շտորկի ամուսինն է։

## Պատկերասրահ

Karl Storck - 2007.10.28 - Cimitirul Evanghelic Bucuresti.jpg|Կառլ Շտորկի դիմաքանդակը
Gigant - Frederic Storck - Parcul Carol - Bucuresti.jpg|Հսկան
Muzeul Storck - portret Cecilia Cuțescu-Storck b.jpg|Կնոջ՝ Սեսիլյա Կուցեսկու-Շտորկի դիմաքանդակը (1909)
Friedrich Storck sculpture.jpg|Գերեզմանային քանդակ Բուխարեստի Բելու գերեզմանատանը


## Ծանոթագրություններ

Կատեգորիա:Ռումինացի քանդակագործներ
Կատեգորիա:Բուխարեստի գեղարվեստի ազգային համալսարանի շրջանավարտներ
Կատեգորիա:Մյունխենի գեղարվեստի ակադեմիայի շրջանավարտներ
Կատեգորիա:Ռումինացի գրաֆիկական դիզայներներ
Կատեգորիա:Ռումինացի ակադեմիկոսներ
Բոլու (այլ կիրառումներ)

**Բոլու** անունը կարող է վերաբերել.
* Բոլու - համայնք Ֆրանսիայում
* Բոլու - քաղաք Թուրքիայում
2А70

**2А70, 100-մմ զենք / մեկնարկային տեղակայանք**, ռուսական հրետանու աջակցության հետևակային միջոց։ Տեղադրվում է ռազմական տարբեր մոդուլների մեջ, ինչպիսիք են՝ «Բախչա-Ու»-ն, «Սինիցա»-ն, որոնք իրենց հերթին տեղադրվում են հետևակի և հետախույզի ռազմական մեքենաներում՝ БМД-4, БМП-3, БТР-90։ Կրակել հնարավոր է ինչպես բեկորա-ֆուգասային 3УОФ17, 3УОФ19 արկերով, այնպես էլ կառավարվող 9М117М1Э հրթիռներով, նաև այս սերիայի 9М117 կամ 9М113М հրթիռներով՝ հակատանկային հրթիռային «Արկան» համալիրի հսկողության ներքո։

Զենքը մշակել է Տուլսկի սարքավորաշինության կոնստրուկտորական բյուրոն։

## Հիմնական բնութագրիչները
* Տրամաչափ՝ 100 մմ
* Գործնական վարման արագություն՝ 10 կրակոց/վրկ 
* Արկի սկզբնական արագություն՝ 250—355 մ/վ
* Զենքի քաշ՝ 332 կգ

### Կիրառվող կրակոցներ

## Ծանոթագրություններ

## Գրականություն
*
Ազատության ասպետ մրցանակ

**Ազատության ասպետ մրցանակ** (), լեհական միջազգային ամենամյա մրցանակ, որը շնորհվում է «հանրաճանաչ անձանց, որոնք նպաստել են գեներալ Կազիմիր Պուլավսկու դավանած արժեքներին՝ ազատությանը, արդարությանն ու Ժողովրդավարությանը»։ Ստեղծվել է 2005 թվականին «Կազիմիր Պուլավսկու անվան հիմնադրամի» կողմից, որը արտաքին քաղաքականության և միջազգային անվտանգության հարցերում մասնագիտացած շահույթ չհետապնդող վերլուծական կենտրոն է։ Մրցանակաբաշխ հանձնաժողովը հիմնադրամի նախագահ Զբիգնիյու Պիսարսկու գլխավորությամբ պարգևատրում է դափնեկիրներին գեներալ Պուլավսկու սրի  () ձեռագործ կրկնօրինակներով։ Պարգևատրման արարողությունը տեղի է ունենում ամեն տարի Վարշավայի անվտանգության ֆորումի շրջանակներում, իսկ մրցանակը հանդիսանում է լեհական արտաքին քաղաքականության և մարդու իրավունքների ամենակարևոր մրցանակներից մեկը։

## Դափնեկիրներ

## Տես նաև
*Համերաշխության մրցանակ
*Սախարովի անվան մրցանակ

## Ծանոթագրություններ

Կատեգորիա:2005 հիմնադրումներ Լեհաստանում
Կատեգորիա:Մրցանակներ
Կատեգորիա:Ամենամյա իրադարձություններ Եվրոպայում
Բալաշ Քասումով

**Բալաքիշի (Բալաշ) Ալեքպեր օղլու Քասումով** (, ), «Ի՞նչ, որտե՞ղ, ե՞րբ» էլիտար ինտելեկտուալ ակումբի անդամ, Ադրբեջանում «Ի՞նչ, որտե՞ղ, ե՞րբ» հեռուստախաղի հաղորդավար և գլխավոր պրոդյուսեր, GameTV.az պրոդյուսերական կենտրոնի ղեկավար։ 2018 թվականից Ադրբեջանի հանրային հեռուստաընկերության գլխավոր տնօրեն։

## Կենսագրություն
Ավարտել է Բաքվի Նամիք Ահունդովի անվան թիվ 1 միջնակարգ դպրոցը և Հաբիբբեկ Մահմուդբեկովի անվան հումանիտար տեխնիկական վարժարանը։ Բարձրագույն կրթությունն ստացել է Ադրբեջանի պետական տնտեսագիտական համալսարանը, որն ավարտել է ֆինանսական ոլորտի բակալավրի աստիճանով։

Մանուկ հասակում ակտիվ ընթերցանությունը համադրել է ֆուտբոլային պարապմունքների հետ։ 2011 թվականին նկարահանվել է Յուլի Գուսմանի «Մի՛ վախեցիր, ես քեզ հետ եմ 1919» ֆիլմի էպիզոդիկ դերերից մեկում։

2018 թվականին Ադրբեջանի պետական հեռուստաընկերության հեռարձակող խորհրդի կողմից ընտրվել է հեռուստաընկերության նոր գործադիր տնօրեն։

## Ի՞նչ, որտե՞ղ, ե՞րբ
Բալաշ Քասումովը էլիտար ակումբի անդամ է 2004 թվականից։ «Ի՞նչ, որտե՞ղ, ե՞րբ» խաղի սպորտային տարբերակում հասել է էական հաջողությունների։ Լինելով թիմի ավագ՝ 2004 թվականին նվաճել է աշխարհի չեմպիոնի կոչումը։
Դրանից հետո թիմը նվաճել է աշխարհի բացարձակ չեմպիոնի տիտղոսը՝ «Ի՞նչ, որտե՞ղ, ե՞րբ» հեռուստախաղում ահղթելով հեռուստադիտողների թիմին։
2002, 2004, 2008, 2012 և 2013 թվականներին դարձել է «Ի՞նչ, որտե՞ղ, ե՞րբ» հեռուստախաղի Ադրբեջանի չեմպիոն, 2002 թվականին՝ «Բրեյնրինգի» Ադրբեջանի չեմպիոն, 1998, 2003 (Անար Ազիմովի թիմի կազմում) և 2010 թվականներին՝ Հարավային Կովկասի չեմպիոն։

2010 թվականին դարձել է «Ի՞նչ, որտե՞ղ, ե՞րբ» ակումբների միջազգային ասոցիացիայի «Տարվա մարդ» անվանակարգի հաղթող։

2010 թվականի ձմեռային եթերաշրջանի արդյունքներով դարձել է «Բյուրեղապակե բվի», «Ադամանդե բվի», «Ի՞նչ, որտե՞ղ, ե՞րբ» հեռուստախաղի լավագույն թիմի ավագի հաղթող։

2017 թվականին «Ի՞նչ, որտե՞ղ, ե՞րբ» ինտելեկտուալ շարժման տարածման համար դարձել է Վլադիմիր Վորոշիլովի անվան մրցանակի դափնեկիր։

2019 թվականին «Պրոգրես» մեդալի՝ միջազգային ինտելեկտուալ խաղերում ադրբեջանական երիտասարդությանը ներկայացնելու համար։

## Ընտանիք
Ամուսնացած է, ունի երկու երեխա։

## Ծանոթագրություններ

## Արտաքին հղումներ
* Балаш Касумов: «Нет такого знатока, который знает ответы на все вопросы» 
* «Знаток» Балаш Касумов о драках, инстинктах, девушках и футболе
* «В игре всегда есть правильный ответ, а в жизни однозначного ответа может и не быть»
* Профиль на сайте рейтинга МАК

Կատեգորիա:Ադրբեջանի պետական տնտեսագիտական համալսարանի շրջանավարտներ
Կատեգորիա:Ադրբեջանցի հասարակական գործիչներ
Լավինա (նռնականետ)

**Լավինա**, բուլղարական ատրճանակային տեսքի ձեռքի հրացանային նռնականետ։

## Նկարագրություն

Զենքը մշակվել և արտադվում է Կազանլիկ քաղաքում գտնվող «Arsenal Ltd.» զենքի գործարանում։

Փողի պտտվող բլոկը լիցքավորվում է մեխանիկորեն։

Հարվածաձգանային մեխանիզմը ինքնալիցքավորվող է, երկակի գործողությամբ։

Նշանառության հարմարանքը ծալովի է, բաց ու 100-ից 400 մետր հեռավորությամբ և 50 մետր քայլով թիրախային հեռավորության համար հարմարեցված։

Կոթը բացովի շարժական է, ունի ներկառուցված հետհարվածի զսպանակային բուֆեր և ռետինե ամորտիզացվող ծոծրակալ։
  
Արտադրողների տվյալներով՝ նռնականետի ռեսուրսը կազմում է 1000 կրակոց։

## Տեսակներ և մոդիֆիկացիա

* **«Լավիան»** (արտահանման համար առաջարկվում է MSGL «Avalanche» առևտրային անվանումով) 40 մմ առանց պարկուճ նռնականետ ՎՈԳ-25 տեսակի։
* 40x46 մմ MSGL՝ ՆԱՏՕ-ի ստանդարտ նռնականետի տեսակ 40 × 60 մմ տեղադրված նշանառության Պիկատիննի նշաձող։

## Ծանոթագրություններ

## Արտաքին հղումներ
* М. Р. Попенкер. Ручной многозарядный гранатомет Арсенал «Лавина» (Болгария) / сайт "Современное стрелковое оружие"

Կատեգորիա:Նռնականետեր
Գաետանո Կաստրովիլի

**Գաետանո Կաստրովիլի** (, ), իտալացի պրոֆեսիոնալ ֆուտբոլիստ։ Ներկայումս հանդես է գալիս Ֆիորենտինայի և Իտալիայի ազգային հավաքականի կազմում։ Խաղում է կենտրոնական կիսապաշտպանի դիրքում։

## Ակումբային կարիերա
### Բարի
Կաստրովիլին Բարիի ակադեմիայի սան է։ Իր պրոֆեսիոնալ դեբյուտը նշեց 2015 թվականի մայիսի 22-ին՝ փոխարինման մտնելով Սպեցիայի դեմ խաղում։ Թիմի մեկնարկային կազմում նա առաջին անգամ խաղադաշտ դուրս եկավ 2016 թվականի սեպտեմբերի 10-ին՝ Վիչենցայի դեմ խաղում։ Բարիի կազմում Կաստրովիլին անցկացրեց 12 հանդիպում։

### Ֆիորենտինա
2017 թվականի հունվարի 23-ին Կաստրովիլին տեղափոխվեց Ֆիորենտինա։ Հուլիսի 28-ին նա 2 տարվա վարձավճարով միացավ Կրեմոնեզեին։ Իր դեբյուտը ակումբի կազմում նշեց օգոստոսի 6-ին՝ Իտալիայի գավաթի Վիրտուս Էնտելայի դեմ խաղում։ Իր առաջին գոլը պրոֆեսիոնալ կարիերայում խփեց սեպտեմբերի 3-ին՝ Ավելինոյի դեմ խաղում։ 2018 թվականի օգոստոսի 25-ին Կաստրովիլին գոլ խփեց Պեսկարայի դեմ խաղում, իսկ հանդիպումն ավարտվեց 1-1 հաշվով։ Դեկտեմբերի 30-ին իտալացին 2 գոլի և գոլային փոխանցման հեղինակ դարձավ Պերուջայի դեմ խաղում՝ օգնելով իր թիմին հաղթել 4-0 հաշվով։ Կրեմոնեզեի կազմում Կաստրովիլին անցկացրեց 55 հանդիպում՝ դառնալով 6 գոլի և 8 գոլային փոխանցման հեղինակ։

2019-20 մրցաշրջանում Կաստրովիլին վերադարձավ Ֆիորենտինա՝ դառնալով թիմի հիմնական կազմի խաղացող։ Իր դեբյուտը Սերիա A-ում նշեց 2019 թվականի օգոստոսի 24-ին՝ մեկնարկային կազմում խաղադաշտ դուրս գալով Նապոլիի դեմ խաղում և գոլային փոխանցում տալով Քևին Պրինս Բոատենգին հանդիպման 65-րդ րոպեին։ Իր առաջին գոլը Ֆիորենտինայի կազմում Կաստրովիլին խփեց սեպտեմբերի 29-ին՝ Միլանի դեմ խաղում։ Հոկտեմբերի 10-ին իտալացին երկարաձգեց իր պայմանագիրը ակումբի հետ մինչև 2024 թվականը։ Հոկտեմբերի 30-ին նա գոլի և գոլային փոխանցման հեղինակ դարձավ Սասուոլոյի դեմ խաղում՝ օգնելով իր թիմին հաղթել 2-1 հաշվով։ Նոյեմբերի 3-ին Կաստրովիլին գոլ խփեց Պարմայի դեմ խաղում, իսկ հանդիպումն ավարտվեց 1-1 հաշվով։

## Միջազգային կարիերա
Կաստրովիլին ներկայացրել է Իտալիան մինչև 20 և մինչև 21 տարեկանների երիտասարդական հավաքականներում։ Իտալիայի ազգային հավաքական նա առաջին անգամ հրավիրվեց 2019 թվականի նոյեմբերի 8-ին Ռոբերտո Մանչինիի կողմից՝ Բոսնիա և Հերցեգովինայի ու Հայաստանի դեմ խաղերի համար։ Իր դեբյուտը ազգային հավաքականում նշեց նոյեմբերի 15-ին՝ փոխարինելով Լորենցո Ինսինյեին Բոսնիա և Հերցեգովինայի դեմ խաղում։

## Կարիերայի վիճակագրություն
### Ակումբային վիճակագրություն
*2020 թվականի հունվարի 16-ի դրությամբ*

### Միջազգային վիճակագրություն
*2020 թվականի հունվարի 16-ի դրությամբ*

## Ծանոթագրություններ

## Արտաքին հղումներ
* Կաստրովիլիի պաշտոնական Ինստագրամի էջը
* Կաստրովիլին transfermarkt-ում
* Կաստրովիլին soccerbase.com-ում
* Կաստրովիլին WhoScored.com կայքում
* Կաստրովիլին Սերիա A-ի պաշտոնական կայքում
* Կաստրովիլին ՈՒԵՖԱ-ի պաշտոնական կայքում

Կատեգորիա:Բարիի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Կրեմոնեզեի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆիորենտինայի ֆուտբոլիստներ
Կատեգորիա:Ֆուտբոլի Եվրոպայի չեմպիոններ
Ջամո բեյ Հաջընսկի

**Ջամո բեյ Սուլեյման բեյ օղլու Հաջընսկի** (, ), Ադրբեջանի հասարակական-քաղաքական և պետական գործիչ, Փոստի և հեռագրական ծառայության նախարար՝ Ադրբեջանի Դեմոկրատական հանրապետության կառավարության չորրորդ և հինգերորդ կաբինետում, Ադրբեջանի ազգային խորհրդի անդամ։

## Կենսագրություն
Ջամո բեկ Հաջինսկին ծնվել է 1888 թվականի հունիսի 14-ին Ղուբայում։ Ջամո բեկը ստացել է կրթությունը Բաքվի գիմնազիայում։ 1907 թվականին Գիմնազիան ավարտելուց հետո նա սկսել է աշխատել որպես թղթակից։ Ջամո բեկ Հաչինսկին 1914 թվականին ավարտել է Սանկտ Պետերբուրգի համալսարանի իրավաբանական ֆակուլտետը։ Այնուհետև ընդունվել է տնտեսագիտության ֆակուլտետ։

1915 թվականի դեկտեմբերից մինչև 1917 թվականի ապրիլը Ջամո բեկը աշխատել է որպես Մուսուլման փախստականների կոմիտեի հանձնակատար։ Նա եղել է 1916 թվականին «Մուսուլմանական դրամա» ընկերության, իսկ 1917 թվականին ՝ Ադրբեջանի հնագիտական ընկերության հիմնադիրներից մեկը։ 1917 թվականի ապրիլին Ջամո բեկ Հաջինսկին նշանակվել է Ռուսաստանի Ժամանակավոր Կառավարության Անդրկովկասյան կոմիտեի իրավաբան։ Հուլիսին նա ընտրվել է Անդրկովկասի գյուղական համայնքի  Գործադիր կոմիտեի ղեկավարի տեղակալը։

1918 թվականի մայիսի 28-ին Ադրբեջանի Դեմոկրատական հանրապետության հռչակումից հետո Ջամո բեկ Հաջինսկին դարձել է Փոստի և հեռագրական ծառայության նախարար։ 1922 թվականի դեկտեմբերի 10-ին Ջամո բեկ Հաչինսկին ձերբակալվել է։ 1928 թվականի հունիսին Ջամո բեկն ազատ է արձակվել և վերադարձել է Բաքու։

1937 թվականին Ջամո բեկ Հաջինսկին կրկին ձերբակալվել է։ Ջամո բեկը մահացել է 1942 թվականին Սիբիրում գտնվող Վյատկայի հատուկ ճամբարում։

## Աղբյուրներ
* Азербайджанская Демократическая Республика (1918―1920). Законодательные акты. (Сборник документов). — Баку, 1998
* Азербайджанская Демократическая Республика (1918―1920). Парламент. (Стенографические отчеты). — Баку, 1998
* AXC-nin Ensiklopediyası.İki cilddə. Birinci cild. B, cild. 2004, s.410-411.
* Nəsib Nəsibzadə. Azərbaycan Demokratik Respublikası. B.1990, s.86
* H. Əhmədov. Azərbaycan məktəb və pedaqoji fikir tarixi. Bakı։ Elm və təhsil, 2014. - səh. 337-338

## Ծանոթագրություններ

Կատեգորիա:Ադրբեջանի նախարարներ
Կատեգորիա:Ադրբեջանի պետական գործիչներ
Կատեգորիա:Ադրբեջանի քաղաքական գործիչներ
Կատեգորիա:Ադրբեջանցի սոցիալիստներ
Կատեգորիա:Սանկտ Պետերբուրգի պետական համալսարանի շրջանավարտներ
Ռայա Հաֆար էլ Հասան

**Ռայա Հաֆար էլ Հասան** (, ), լիբանանցի քաղաքական գործիչ, որը զբաղեցնում է Ներքին գործերի և տարածքային կառավարման նախարարի պաշտոնը։ Նախկինում եղել է երկրի ֆինանսների նախարարը։ Նա լիբանանցի առաջին կինն է, որը նշանակվել է վերը նշված նախարարների պաշտոններում։

## Վաղ տարիներ և կրթություն
Էլ Հասանը ծնվել է 1967 թվականի հունվարին, սուննիների ընտանիքում։ 1987 թվականի հունիսին Բեյրութի ամերիկյան համալսարանում ստացել է բիզնես վարչարարության բակալավրի աստիճան։ Իսկ արդեն 1990 թվականին Ջորջ Վաշինգտոն համալսարանում ստացել է ֆինանսական ներդրումների ոլորտում բիզնես վարչարարության մագիստրոսի աստիճան։

## Կարիերա
Իր կարիերայի վաղ շրջանում Էլ Հասանն աշխատել է «Méditerranée Investors Group» ընկերությունում։ Այնուհետև աշխատել է որպես Լիբանանի էկոնոմիկայի և առևտրի նախարարի խորհրդական, իսկ հետագայում արդեն աշխատել երկրի վարչապետի աշխատակազմում՝ ղեկավարելով տարբեր նախագծեր և համակարգելով վարչական բարեփոխումների իրականացումը։ Էլ Հասանն աշխատել է տնտեսական և սոցիալական բարեփոխումների իրականացման գործընթացում՝ դառնալով մի շարք նախաձեռնությունների հեղինակ։

Նշանակվելով Լիբանանի ֆինանսների նախարար՝ շարունակել է աշխատել վարչական ոլորտի բարեփոխումների ուղղությամբ, որոնք ֆինանսավորվում էին Միավորված ազգերի զարգացման ծրագրի և Համաշխարհային բանկի կողմից։
### Ֆինանսների նախարար
2009 թվականի նոյեմբերի 9-ին Էլ Հասանը նշանակվել է Լիբանանի ֆինանսների նախարար՝ այդ պաշտոնում փոխարինելով Մոհամեդ Չաթահին։ Նրա պաշտոնավարումն ավարտվել է 2011 թվականին։ Այդ պաշտոնում նրան փոխարինել է Մոհամմադ Սաֆադին։
### Ներքին գործերի և տարածքային կառավարման նախարար
Էլ Հասանը 2019 թվականի հունվարի 31-ին նշանակվել է Ներքին գործերի և տարածքային կառավարման նախարարի պաշտոնում՝ փոխարինելով Նոհադ Մաչնուկին։

## Անդամակցություններ
Էլ Հասանը «Մարտի 14-ի դաշինքի» անդամ է։ Սաադ Հարիրիի ակտիվ կողմնակիցներից է։ 2016 թվականին անդամակցել է «Arab Human Develoment Reports-ի» խորհրդատվական խորհրդին։ Էլ Հասանը «MedInvestment Bank (BankMed)» տնօրենների խորհրդի անդամ է, որտեղ նա անդամակցում է նաև աուդիտի հանձնաժողովին։ Նա նաև եղել է Տրիպոլիի հատուկ տնտեսական տարածքի ղեկավար և գլխավոր տնօրեն։

## Անձնական կյանք
Էլ Հասանն ամուսնացած է Ջանա Էլ Հասանի հետ։ Նրանք ունեն երեք երեխաներ։

## Ծանոթագրություններ

## Արտաքին հղումներ
* Raya Haffar El Hassan – Home | Facebook
* Raya Haffar El Hassan (@rayaelhassan) | Twitter

Կատեգորիա:21-րդ դարի կին քաղաքական գործիչներ
Կատեգորիա:Բեյրութի ամերիկյան համալսարանի շրջանավարտներ
Կատեգորիա:Լիբանանի կին քաղաքական գործիչներ
Կատեգորիա:Ներքին գործերի նախարարներ
Կատեգորիա:Ջորջ Վաշինգտոն համալսարանի շրջանավարտներ
Կատեգորիա:Ֆինանսների նախարարներ
Էրիկ Գիլլ

**Էրիկ Գիլլ** (, ), անգլիացի քանդակագործ, փորագրող և հեղինակ։ Մահից շատ տարիներ հետո նրա օրագրի տեքստերի հետ կապված մի սկանդալային դեպքով ստացել է էլ ավելի ճանաչում, որտեղ նկարագրվում էր ամուսնական անհավատարմություն, զոոֆիլիա և ինցեստ։ Գիլի կողմից ստեղծված արվեստի այդ էրոտիկ գործերը հավանաբար ոգեշնչված են եղել իր դուստրերից։ Գիլի՝ այս կենսագրական բացահայտումից հետո նրա նկատմամբ վերաբերմունքը վերանայվել է։

## Կենսագրություն
Գիլի քաղաքական հայացքները ժամանակի ընթացքում փոխվել են։ Նա կաթոլիկ էր։ Մահացել է թոքերի քաղցկեղից։

## Ստեղծագործություն
Գիլի ստեղծագործությունների վրա ազդել են արևելյան մշակույթը, Հնդկաստանի և Ցեյլոնի արևելյան փիլիսոփայությունները։ Նա աշխատել է ինչպես փայտով, այնպես էլ քարով։ Նրա առաջին հաջողված ստեղծագոծությունը դարձել է «Mother and Child»-ը (1912)։ Հետագայում նկարիչը ստեղծել է ռազմական հուշարձաններ և եկեղեցական քանդակներ Վենստմիստերում և Լոնդոնում։ Դրանցից շարերը ձեռք են բերել ճանաչում։

1934 թվականն այցելել է Երուսաղեմ, որտեղ աշխատել է Ռոկֆելլերի թանգարանում։ 1938-1939 թվականներին ճարտարապետը Գորլեստոնում կառուցել է եկեղեցի։ Արաբական տառատեսակ ստեղծելու նրա փորձերը ձախողվել և մերժվել են։ Ստեղծել է մի շարք էրոտիկ փորագրություններ և գրել է մեծ թվով էսսեներ կրոնի և արվեստի փոխհարաբերությունների թեմայով։ Պատկերազարդել է գրքեր։

Արվեստի թագավորական ընկերությունը Գիլին շնորհել է «Royal Designer for Industry» բարձր կոչումը։

## Արվեստ
* Պատկերված է Ռոբ Մագնուսոն Սմիթի *Scorper* վեպում։
* Էրիկ Գիլը հավանաբար դարձել է Բենեդիկտ Ֆլյուդտի նախատիպը Էնթոնի Բայետի «Մանկական գիրք» վեպում։

## Ծանոթագրություններ

## Գրականություն
*
*
*
*
*
*
*
*
*
*
*
*
*
*
*
*
*
*
*
*

## Արտաքին հղումներ
* Eric Gill: 'Mad about sex'

Կատեգորիա:Անգլիացի նկարիչներ
Կատեգորիա:Անգլիացի սոցիալիստներ
Կատեգորիա:Անգլիացի քանդակագործներ
Կատեգորիա:Թոքի քաղցկեղից մահացածներ
Կատեգորիա:Նամականիշերի դիզայներներ
Կատեգորիա:Բրիտանացի պատկերազարդողներ
Կատեգորիա:Բրիտանացի արվեստագետներ
Օֆֆ-Բրոդվեյ

**Օֆֆ-Բրոդվեյ** (, թարգմանաբար՝* Բրոդվեյից դուրս*), մասնագիտական թատերական տերմին, որով ներկայացվում են Նյու Յորքում 100-400 հանդիսատես տարողությամբ բեմական հարթակները։ Իրենց չափերով այս թատրոնները ավելի փոքր են, քան Բրոդվեյինը։

1940-ական թվականների վերջին, Բրոդվեյի առևտրայնացման և նրա հետ զանգվածային հանդիսատեսի ճաշակի կողմնորոշման հետ կապված, Նյու Յորքում սկսում են հայտնվել խաղացանկի այլընտրանքային ուղղվածությամբ թատրոններ։ Այդպիսի թատրոնները սկսում են կոչվել «օֆֆ-բրոդվեյական» (կամ «արտաբրոդվեյական»), իսկ միասնական ուղղությունը՝ օֆֆ-Բրոդվեյ։ 1949 թվականին ստեղծվում է Օֆֆ-բրոդվեյական թատրոնների լիգան, միաժամանակ ԱՄՆ-ի դերասանների արհմիությունը այդպիսի թատրոնների համար մշակում է պայմանագրի հատուկ տեսք։

1950-ական թվականներին օֆֆ-Բրոդվեյը վերելք է ապրում․ լրագրողներից մեկի խոսքերով․ «Բրոդվեյը հիմա ավելի շատ նման է խանութի ցուցափեղկի, քան փորձարարական արհեստանոցի։ Ամենահետաքրքիրն այսօր Բրոդվեյից դուրս է և հազվադեպ «երկրորդ էկրանով» տեղափոխվում է Բրոդվեյ»։ Այդ ժամանակ օֆֆ-բրոդվեյական թատրոնում դրվում էին ժամանակակից դրամատուրգների պիեսները, որոնք շոշափում էին սուր սոցիալական կամ փիլիսոփայական խնդիրներ (Տ. Վիլյամս, Է. Օլբի, Պ. Գուդեն, Ժ.Պ. Սարտր և ուրիշներ)։ Այս ուղղվածության առավել հայտնի թատրոններից էին «Շրջան քառակուսում», «Լիվինգ թատրոն» և «Դերասանական ստուդիա» թատրոնները։

1960-ական թվականներին օֆֆ-Բրոդվեյ հայեցակարգի իրականացումը փաստացի դադարել է։ Ֆինանսական խնդիրների պատճառով նվազել է բեմականացումների թիվը, իսկ ներկայացումների գները՝ բարձրացել, ինչը հանգեցրել է առևտրական և ոչ առևտրական թատրոնների միջև սահմանների վերացմանը և օֆֆ-Բրոդվեյի երկրորդ Բրոդվեյի վերածվելուն։ Սակայն դրանով հանդերձ՝ արտաբրոդվեյական թատրոնը պահպանել է իր որոշ առանձնահատկությունները, այդ թվում՝ դահլիճների ոչ մեծ տարողությամբ և «այլընտրանքային» ուղղվածությամբ խաղացանկի շեշտադրմամբ։

## Տես նաև
*Դրամա Դեսկ

## Ծանոթագրություններ

## Արտաքին հղումներ
* Internet Off-Broadway Database
* The League of Off-Broadway Theatres and Producers

Կատեգորիա:Տերմիններ
Դմիտրի Խրուստալյով

**Դմիտրի Խրուստալյով** (, ), ռուս դերասան և հաղորդավար։

## Կենսագրություն
մինի|Դմիտրի Խրուստալյովը «Երկու նապաստակների հետևից» ներկայացումում։ «Ռուսական երգ» թատրոն
Դմիտրի Խրուստալյովը ծնվել է 1979 թվականի փետրվարի 20-ին Սանկտ Պետերբուրգում։ Մանկությունից զբաղվել է պարահանդեսային պարերով։ Դպրոցն ավարտելուց հետո ընդունվել է Պուշկին քաղաքի Սանկտ Պետերբուրգի պետական ագրարային համալսարանը։ Համալսարանում տարվել է ՈւՀԱ խաղով։ Տեղափոխվել է Սանկտ Պետերբուրգի պետական համալսարանի աերոտիեզերական սարքաշինության բաժինը և այն ավարտել է «գիտության և կրթության մենեջեր» մասնագիտությամբ։

1998 թվականից հանդես է եկել ՈւՀԱ-ի «Սանկտ Պետերբուրգի հավաքական»ի հետ և եղել է դրա ղեկավարը։ Թիմի կազմում 1998 թվականին դարձել է Մոսկվայի գավաթակիր, 1999 թվականին՝ Բարձրագույն Լիգայի եզրափակիչ փուլի մասնակից, 2000 թվականին՝ Ձայնեղ Կիվին փառատոնի «Փոքր Կիվին»-ի կրող և 2002 թվականին՝ Բարձրագույն լիգայի փոխչեմպիոն։ 2003 թվականին «ԽՍՀՄ հավաքական»-ի թիմի կազմում նվաճել է ՈւՀԱ-ի ամառային գավաթը։ Ճանաչում է ստացել Վլադիմիր Պուտինի մասին իր ծաղրանմանակման շնորհիվ։

ՈւՀԱ-ից հետո մի քանի տարի անհետացել է հեռուստաէկրաններից։ 2007 թվականից Վիկտոր Վասիլևի հետ դուետով դարձել է Comedy Club ծրագրի մասնակից։ 2008 թվականից նկարահանվել է Comedy Woman ծրագրու։ 2013 թվականին Իվան Ուրգանտի հետ վարել է Առաջին ալիքով հեռարձակվող «Երեկոյան Ուրգանտ» ծրագիրը, 2013 թվականի սեպտեմբերի 30-ից մինչև 2016 թվականի հոկտեմբերի 12-ը Վիկտոր Վասիլևի հետ վարել է «Վիտիայի և Միտիայի մշակութային արկածները» բաժինը նույն հաղորդումում։ 2014 թվականի ապրիլին դարձել է ՍՏՍ ալիքի «Լենինգրադյան Stand-up ակումբ» շոուի հաղորդավարը։ 2014 թվականի հոկտեմբերից մինչև 2015 թվականի հունվարը Վիկտոր Վասիլևի հետ միասին վարել է «Էստրադայի թատրոն» ծաղրերգական շոուն, հետո մտել է Առաջին ալիքով հեռարձակվող «Պարիր» շոուի ժյուրիի կազմի մեջ։ 2017 թվականի հոկտեմբերի 8-ից վարել է  նույն ալիքի «Մայրս ավելի լավ է պատրաստում» ծրագիրը։

2018 թվականից «Գալչոնոկ» ոչ պետական բարեգործական հիմնադրամի խորհդի անդամ է, որն օգնություն է ցուցաբերում կենտրոնական նյարդային համակարգի օրգանական ախտահարումներով երեխաներին։

2018 թվականի հոկտեմբերին առաջնաելույթ է ունեցել թատերաբեմում։ «Ռուսական երգ» թատրոնում «Երկու նապաստակների հետևից» երաժշտական կատակերգությունում խաղացել է Գոլոխվաստովի դերը։

## Անձնական կյանք
2001-2011 թվականներին փաստացի ամուսնացած է եղել մասնագիտությամբ իրավաբան Վիկտորիա Դեյչուկի հետ։

2012 թվականին Դմիտրի Խրուստալյովը սիրավեպ է ունեցել Comedy Woman հաղորդման գործընկեր Եկատերինա Վառնավայի հետ։ 2013 թվականի վերջին հայտնի է դարձել, որ զույգը բաժանվել է։

## Ֆիլմագրություն

## Հնչյունավորում և կրկնօրինակում

## Ծանոթագրություններ

Կատեգորիա:1979 ծնունդներ
Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Ռուս դերասաններ
Կատեգորիա:Ռուս կատակերգուներ
Կատեգորիա:Ռուս կինոդերասաններ
Կատեգորիա:Ռուս հաղորդավարներ
Կատեգորիա:Ռուսաստանի հեռուստատեսության դերասաններ
Կատեգորիա:Սանկտ Պետերբուրգ քաղաքում ծնվածներ
Կատեգորիա:Փետրվարի 20 ծնունդներ
Էռնստ Բառլախի թանգարան

**Էռնստ Բառլախի թանգարան** (), արվեստի թանգարան Գերմանիայի Համբուրգ քաղաքում, որը նվիրված է էքսպրեսիոնիստ նկարիչ Էռնստ Բառլախին։

Թանգարանը հիմնադրվել է ինդուստրիալիստ Հերման Ֆ. Ռեմթսմայի կողմից և գտնվում է քաղաքի արևմտյան մասում` Օտմարշեն թաղամասի Ջենիշ զբոսայգում։ Ֆունկցիոնալ թանգարանի կառուցումը սկսվել է 1961 թվականին՝ համբուրգցի ճարտարապետ Վերներ Կալլմորգենի կողմից և ավարտվել Ռեմթսմայի մահից հետո` 1962 թվականին, և 1996 թվականին ընդարձակվել է ևս մի քանի սենյակով, որոնք նախատեսված էին ժամանակավոր ցուցահանդեսների համար։ Այնտեղ կա նաև գրադարան, որտեղ պահվում է գրականություն Բառլախի և նրա ժամանակաշրջանի մասին։

Ռեմթսման սկսել է հավաքել Բառլախի գործերը 1930-ականների կեսերից` բազմատաղանդ գծանկարչին, գրաֆիկական արտիստին, քանդակագործն և դրամատուրգին հանդիպելուց հետո։ Տասնամյակի ավարտին նա փորձել է պաշտպանել նկարչի հավաքածուն ֆաշիստական վանդալիզմից այն բանից հետո, երբ Բարլախի աշխատանքները Քիլում և Գյուսթրոում ավերվել են, նրա աշխատանքներից 381-ն առգրավվել են, Բառլախը ճանաչվել է որպես դեգեներատիվ արվեստագետ, նրան արգելել են աշխատել կամ ցուցադրվել։

1950-ական թվականին Ռեմթսման Բառլախի գործերը պահպանելու և դրանք հանրությանը մատչելի դարձնելու համար արվեստի հիմնադրամ է ստեղծել, որը կրում էր նրա անունը։ 1961 թվականին իր մահվանից կարճ ժամանակ առաջ նա թանգարանի շինարարություն է սկսել, որն այժմ կրկնակի ընդլայնվել է և ներառում է «շուրջ 140 փայտե, բրոնզե, կերամիկական, ճենապակե, տեռակոտայից և գաջից աշխատանքներ, իր ստեղծագործական բոլոր շրջանների 400-ից ավելի նկարներ, գրեթե բոլոր տպագիր գրաֆիկան, ինչպես նաև` կարևոր ինքնագրեր, հազվագյուտ թղթապանակներ, առաջին հրատարակություններ և գրառումներ։

## Ծանոթագրություններ

## Արտաքին հղումներ
* Պաշտոնական էջ

Կատեգորիա:1961 հիմնադրումներ Գերմանիայում
Կատեգորիա:1961 հիմնադրված թանգարաններ
Կատեգորիա:Գերմանիայի կենսագրական թանգարաններ
Կատեգորիա:Գերմանիայի պատկերասրահներ
Կատեգորիա:Համբուրգի թանգարաններ
ВС-8

**ВС-8** (կամ **СВ-8**, դիպուկազարկ հրացան), ռուսական դիպուկազարկ հրացան, ստեղծված «Գործիքաշինության կոնստրուկտորների բյուրո»-ի կողմից։

## Պատմություն
Հրացանի նախագծումն ընթացել է հույժ գաղտնիության ներքո․ դրա ստեղծման մասին պաշտոնապես հայտարարվել է 2011 թվականի հուլիսի 18-ին։

РосТех մամլո ծառայության հաղորդմամբ զենքն ընդունվել է սպառազինության կազմ։

## Զենքի նկարագրությունը
Հրացանի տեխնիկական և մարտավարական բնութագրերը հետևյալն են. հրացանի չափսերն առանց օպտիկական տեսողության՝ 1025x96x185։ Քաշն առանց օպտիկական տեսողության՝ 6,5 կգ։ Փամփուշտի երկարությունը կազմում է 1.5 կմ՝ օպտիկական տեսողությունն օգտագործելու ժամանակ։ Օգտագործվող պահեստատուփը կազմում է 5 փամփուշտ։

Կրակելու համար առաջարկվում է օգտագործել 8.6 մմ-անոց փամփուշտներ։ Այս զենքի միակ փամփուշտը Ռուսաստանում համարվում է փամփուշտ .338 Lapua Magnum-ը։ Պլանավորվում է ներմուծել СЦ-8-ի հատուկ փամփուշտներ և մի քանի այլ փոփոխություններ։ Ավելի վաղ Ռուսաստանի զինված ուժերում չի եղել այսպիսի տրամաչափի զենք։

## Գործարկումը
Պլանավորվում է այս զենքն օգտագործել Դրագունովի դիպուկահար հրացանի և OСВ-96-ի հետ միաժամանակ։

## Տես նաև
* Դիպուկահար հրացանների ցանկ

## Ծանոթագրություններ

Կատեգորիա:2011 հիմնադրումներ
Կատեգորիա:Զենք այբբենական կարգով
Face ID

**Face ID**, մարդու դեմքի ծավալային տարածական ձևի սկաներ, որը մշակվել է Apple ընկերության կողմից։ Տեղադրվել է iPhone X, XS/XS Max, XR, 11 սմարթֆոններում, ինչպես նաև iPad Pro 2018-ում։ Face ID տեխնոլոգիան ներկայացվել է Apple ընկերության կողմից 2017 թվականի սեպտեմբերի 12-ին՝ փոխարինելով «Touch ID» մատնադրոշմային սենսորին։ Նոր սենսորը (True Depth Camera կամ Time-of-Flight Camera) թույլ է տալիս բացել սարքը, գնումներ կատարել iTunes Store-ում, App Store-ում և iBooks Store-ում, ըտրել քարտեր Apple Pay-ում վճարելու համար։

## Անվտանգություն
Face ID տեխնոլոգիայից օգտվելու համար անհրաժեշտ է ստեղծել գաղտնաբառ։ Գաղտնաբառ մուտքագրելը պարտադիր է iPhone X, XS/XS Max, XR, 11 սարքերի ապաարգելափակման համար, սմարթֆոնի վերագործարկման դեպքում, կամ չօգտագործման երկար ժամանակահատվածից հետո (48 ժամ), կամ եթե գաղտնաբառը չի մուտքագրվել վերջին 6,5 օրվա ընթացքում (156 ժամ) և վերջին 4 ժամվա ընթացքում ապաարգելափակում չի եղել։

Ինչպես նշում է Apple ընկերությունը, կոդավորված կենսաչափական տեղեկատվությունը պահվում է հենց սարքի, պրոցեսորի ներսում (iPhone X — A11 Bionic-ի համար), և չի կարող ուղարկվել որևէ տեղ։ Ըստ Apple-ի, սա սկանավորված երեսի մաթեմատիկական պատկերն է, այլ ոչ լրիվ պատկեր։

Face ID տեխնոլոգիան ինքնաուսուցանվող է, այն հիշում է փոփոխությունները, ի դեմս օգտագործելով սմարթֆոնի պրոցեսորի նեյրոնային ցանցերը։ Առաջին անգամ Face ID-ն հայտնվել է iPhone X–ում։ Face ID–ն օգտագործվում է Apple Pay վճարային համակարգի միջոցով գնումներ կատարելու, iOS-ի համար «Կարգավորումներ» հավելվածում գաղտնաբառեր դիտելու, iTunes Store-ում, App Store-ում, iBooks Store-ում գնումներ կատարելու, կողմնակի հավելվածների՝ ինչպես օրինակ 1Password գաղտնաբառերի մենեջերի և որոշ բանկային հավելվածների ապաբլոկավորման համար։

## Տես նաև

* Touch ID
* IPhone XR

## Ծանոթագրություններ

## Արտաքին հղումներ

* https://support.apple.com/ru-ru/HT208108
* https://hitech.vesti.ru/article/677859/
* https://www.kaspersky.ru/blog/apple-face-id-security/18732/

Կատեգորիա:Էփլ
Կատեգորիա:Վավերացում
Heaven (երգ, Բրայան Ադամս)

**«Heaven»**, կանադացի երգիչ, կիթառահար և երգերի հեղինակ Բրայան Ադամսի երգը, որը թողարկվել է 1985 թվականի ապրիլի 9-ին՝ որպես նրա «Reckless» չորրորդ ալբոմի երրորդ սինգլ։ Երգի հեղինակներն են Բրայան Ադամսը և Ջիմ Վալանսը, իսկ պրոդյուսերները՝ Բոբ Քլիմոնթեյնը և անձամբ Ադամսը։ Սինգլը գլխավորել է ամերիկյան «Billboard Hot 100» հիթ-շքերթը և Կանադայում ստացել ոսկե հավաստագրում։

Համացանցում տեսահոլովակի դիտումների քանակը, ըստ 2020 թվականի տվյալների, կազմում է 192 միլիոն։

## Պատմություն
1983 թվականին Ադամսն ավելի քան 100 անգամ հանդես է եկել «Journey» խմբի հետ, նա խմբի «Frontiers Tour» համերգային շրջագայությանը ներկայացել է առաջինը։ Այդ ժամանակ Ադամսը Ջիմ Վալանսի հետ գրել է նոր երգ, որն անվանվել է «Heaven»։ Երգի ստեղծման համար ոգեշնչման աղբյուր է հանդիսացել «Journey» խմբի «Faithfully» երգը։ Երգը ձայնագրվել է 1983 թվականի հունիսի 6-ին և 7-ին Նյու Յորքի «Power Station» ստուդիայում։ Սկզբում պրոդյուսերներից մեկը, որի հետ այն ժամանակ աշխատել է Բրայանը, խորհուրդ չէր տալիս «Heaven»-ը ներառել նոր ալբոմում՝ պատճառաբանելով, որ այն չափազանց «թեթև» է նրա համար։ Եվ միայն վերջին պահին Ադամսը մտափոխվել է և այն ներառել «Reckless» ալբոմում։

## Ստեղծագործությունների ցանկ
* US 7" (A&M 2729)
# «Heaven»
# «Heaven» (live)

* US 12" promo (A&M SP-17318)
# «Heaven»
# «Heaven» (live)/«Kids Wanna Rock» (live)

* UK 7" (A&M AM256)
# «Heaven»
# «Diana»

* UK 12" (A&M AMY256)
# «Heaven»/«Diana»
# «Heaven» (live)/«Fits Ya Good»

## Տեսահոլովակ
Նկարահանվել է այս երգի երկու տեսահոլովակ։ Առաջին տեսահոլովակը նկարահանվել է Կանադայի Վանկուվեր քաղաքի «Stanley Industrial Alliance Stage» թատրոնում։ Տեսահոլովակի ռեժիսորն իռլանադացի Սթիվեն Բերոնն է, որն ավելի վաղ նկարահանել էր «a-ha» խմբի «Take on Me» և Մայքլ Ջեքսոնի «Billie Jean» երգերի տեսահոլովակները։ Տեսահոլովակում հայտնվել են բրիտանացի դերասանուհի Լիզեթ Էնթոնին և կանադացի դերասան Գարվին Սենֆորդը։

Երկրորդ տեսահոլովակը նկարահանվել է Մեծ Բրիտանիայի մայրաքաղաք Լոնդոնում անցկացվող կենդանի համերգի ժամանակ։ Այս տեսահոլովակն առաջադրվել է MTV երաժշտական տեսահոլովակի մրցանակաբաշխության «Լավագույն կինեմատոգրաֆիա» անվանակարգի։

## Հիթ-շքերթներ
### Շաբաթական հիթ-շքերթներ

## DJ Sammy-ի տարբերակ
2001 թվականին եվրոպացի դիջեյներ իսպանացի Sammy-ն և գերմանացի Yanou-ն ձայնագրել են «Heaven» երգի պարային տարբերակը (վոկալիստը եղել է հոլանդացի երգչուհի Do-ն)։ Այն բրիտանական հիթ-շքերթում զբաղեցրել է առաջին հորիզոնականը, Միացյալ Նահանգներում՝ ութերորդ։

Երգն ունի մի քանի տարբերակներ։

## Հիթ-շքերթներ և հավաստագրում

#### Շաբաթական հիթ-շքերթներ

#### Տարեկան հիթ-շքերթներ

#### Տասնօրյա հիթ-շքերթներ

#### Հավաստագրում

| Australia (ARIA)
| Պլատինե
| 70 000
|-
| France (SNEP)
| Արծաթե
| 125 000
|-
| Norway (IFPI Norway)
| Ոսկե
| 15 000
|-
| United Kingdom (BPI)
| Պլատինե
| 600 000
|-
| United States (RIAA)
| Ոսկե
| 500 000

## Ծանոթագրություններ

## Արտաքին հղումներ
*  (ավելի քան 192 միլիոն դիտում)

Կատեգորիա:2002 սինգլներ
Կատեգորիա:Billboard Hot 100 գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Բրայան Ադամսի երգեր
Կատեգորիա:Երգեր այբբենական կարգով
Կատեգորիա:Երգեր մահվան մասին
Կատեգորիա:Ռոք երգեր
Հայ Բար Կարմել (արգելոց)

**Հայ Բար Կարմել** (), արգելոց Իսրայելի Կարմել լեռնաշղթայի տարածքում, Հայֆայի համալսարանից ոչ հեռու։ Ստեղծման նպատակը Իսրայելում վերացող կենդանիների տեսակների վերաբնակեցումն է։

## Գտնվելու վայր և ընդհանուր նկարագիր
Հայ Բար Կարմելը տեղակայված է Կարմել լեռնային զանգվածի գագաթին՝ «Փոքր Շվեյցարիա» կոչվող տարածքում։ Մուտքը արգելոց գտնվում է Հայֆա համալսարանի ուսանողական համալիրից 300 մ հարավ։ Արգելոցի տարածքը 6 կմ² է։

Հայ Բար Կարմելը «Կարմել» ազգային պարկի և կենսոլորտային արգելոց համալիրի արգելոցներից մեկն է, ինչպես նաև Իսրայելի Հայ Բար բնության և պարկերի վարչության ծրագրի մասն է կազմում։ «Հայ բար» ծրագիրը, որը հիմնադրվել է 1960-ական թվականներին, նպատակ ունի Իսրայելում վերականգնել Աստվածաշնչում հիշատակված և նախկինում այս տարածքում բնակեցված, բայց արդյունքում այս տարածքում ոչնչացված կենսաբանական տեսակները։ Ծրագիրը նախատեսում է վերարտադրվող պոպուլյացիայի ստեղծում, որին կհետևի կենդանիների կլիմայավարժումը և նրանց բաց թողնումը բնական միջավայր։ Կարմելի արգելոցից բացի, ծրագրի շրջանակներում գործում է երկրի հարավում՝ Արավա անապատում գտնվող Հայ Բար Յոտվատա արգելոցը։ 2010 թվականին Կարմելի լեռան անտառային հրդեհի ժամանակ Իսրայելի բնության և պարկերի տնօրինության տասնյակ աշխատակիցներ մոբիլիզացվել էին, որպեսզի դանդաղեցնեն արհրդեհի մոտենալը արգելոցին, մինչ մյուսները տարհանում էին կենդանիներին։ Արդյունքում, հրդեհից հաջողվեց փրկել մոտ 200 կենդանի։

Հայ Բար Կարմելը այցելուների համար բաց է ամբողջ տարվա ընթացքում շաբաթ օրերին, առավոտյան 8-ից մինչև երեկոյան 4-ը։ Խմբերը կարող են այցելություններ կատարել նաև շաբաթվա մյուս օրերին։ Այցելուների համար անց են կացվում մեկ ժամ տևողությամբ զբոսանքներ։

## Ներկայացված հիմնական տեսակներ

Բացի այդ, արգելոցը ստեղծել է պայմաններ սպիտակագլուխ անգղների (*Gyps Fulvus*) և այլ գիշատիչ թռչունների բնադրման համար։

## Ծանոթագրություններ

## Արտաքին հղումներ
* Хай-Бар Кармель Իսրայելի բնության և պարկերի վարչության կայքում. , 

Կատեգորիա:1973 հիմնադրված բնության հատուկ պահպանվող տարածքներ
Կատեգորիա:Զբոսաշրջությունն Իսրայելում
Կատեգորիա:Իսրայելի ազգային պարկեր
Կատեգորիա:Իսրայելի տեսարժան վայրեր